
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 120 
Εγκατάσταση ή χρησιμοποίηση ηλεκτρονικού συστήμα¬ 
τος κράτησης θέσεως και έκδοσης εισιτηρίων επιβα¬ 
τών και αποδείξεων μεταφοράς οχημάτων στα επιβα¬ 
τηγό και επιβατηγό - οχηματαγωγά πλοία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 179 του Ν.Δ. 187/73 (ΦΕΚ261 Α). 

2. Το άρθρο 29Α του Ν. 1558/1985 που προστέθηκε με το άρ¬ 
θρο 27 του Ν. 2081/92 {ΦΕΚ 159 Α). 

3. Το γεγονός ότι από τις διατάξεις του παρόντος Διατάγμα¬ 
τος δεν προκαλείται δαπάνη σε βάρος του Κρατικού Προϋπολο¬ 
γισμού 

4. Την υπ'αριθμ. 173/97/08-4-97 γνωμοδότηση του Συμβουλί¬ 
ου Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

ΚΕΦΑΛΑΙΟ Α 

ΥΠΟΧΡΕΩΣΕΙΣ ΕΦΟΠΛΙΣΤΩΝ Η ΠΛΟΙΟΚΤΗΤΩΝ ΚΑΙ ΥΠΕΥ¬ 
ΘΥΝΩΝ ΚΑΤΑ ΛΙΜΕΝΑ ΝΑΥΤΙΚΩΝ ΠΡΑΚΤΟΡΩΝ 

Άρθρο 1 

Υποχρεώσεις εφοπλιστών ή πλοιοκτητών για εφοδιασμό και 
εγκατάσταση ή χρησιμοποίηση ηλεκτρονικού συστήματος 

1. Ο εφοπλιστής ή πλοιοκτήτης δρομολογημένου επιβατηγού 
πλοίου σε κύριες ή δευτερεύουσες δρομολογιακές γραμμές, ό¬ 
πως αυτές καθορίζονται από το π.δ. 814/74 (ΦΕΚ 359 Α) υπο- 
χρεούται, εντός προθεσμίας είκοσι ημερών από της ενάρξεως ι¬ 
σχύος του παρόντος, να έχει εφοδιασθεί και εγκαταστήσει ή α¬ 
ποδεδειγμένα να έχει συμβληθεί και να χρησιμοποιεί 
ηλεκτρονικό σύστημα κράτησης θέσεων και έκδοσης εισιτηρίων 
επιβατών και αποδείξεων μεταφοράς οχημάτων 
(Η.Σ.Κ.Θ.Ε.Ε.Α.). 

2. Ο εφοπλιστής ή πλοιοκτήτης δρομολογημένου επιβατηγού 
πλοίου σε δευτερεύουσες δρομολογιακές γραμμές στις οποίες 
ο καθορισμός της σειράς προτεραιότητας φόρτωσης οχημάτων 
καθορίζεται με βάση το χρόνο άφιξής τους στην αποβάθρα σύμ¬ 
φωνα με τις διατάξεις των ισχυόντων Κανονισμών λιμένα που εκ- 
δίδονται κατά την διαδικασία του άρθρου 156 του Ν.Δ. 187/73 
(ΦΕΚ 261 Α) όπως αντικαταστάθηκε από το άρθρο 10 του Ν. 
1940/91 (ΦΕΚ 40 Α) εξαιρείται από τις υποχρεώσεις της προη¬ 
γούμενης παραγράφου. 

Αρθρο 2 

Σύνδεση υπευθύνων κατά λιμένα ναυτικών πρακτόρων και υ¬ 
ποχρεώσεις αυτών. 

1. Οι υπεύθυνοι κατά λιμένα ναυτικοί πράκτορες διενεργούν 


κρατήσεις, εκδίδουν και διαθέτουν στο κοινό απευθείας ή μέσω 
τρίτων που ασκούν νόμιμα πρακτορεία, εισιτήρια επιβατών και 
αποδείξεις μεταφοράς οχημάτων εντός του αριθμού που έχει 
κατανεμηθεί από τον εφοπλιστή ή πλοιοκτήτη για το λιμένα, 
στον οποίο εδρεύουν. Η πρόσβαση γίνεται με μόνιμη (σταθερή 
ζεύξη) ή μη μόνιμη σύνδεση (μέσω επιλογής ϋΙΑΕΙΙΡ) με τον κε¬ 
ντρικό υπολογιστή του Η.Σ.Κ.Θ.Ε.Ε,Α. 

2. Σε περίπτωση μη μόνιμης σύνδεσης διατίθεται τοπικό ηλε¬ 
κτρονικό σύ στημα το οποίο συνδέεται περιοδικά και αυτόματα με 
τον κεντρικό υπολογιστή του Η.Σ.Κ.Θ. Ε.Ε.Α., ανάλογα με την 
παρουσιαζόμενη κίνηση, ώστε να εξασφαλίζεται η διαρκής ενη¬ 
μέρωση του Η.Σ.Κ.Θ.Ε.Ε,Α. μέχρι τον απόπλου του πλοίου. Η ε¬ 
νημέρωση αυτή θα περιλαμβάνει όλα τα στοιχεία των κρατήσεων 
καθώς και όλα τα στοιχεία των εκδοθέντων εισιτηρίων επιβατών 
και αποδείξεων μεταφοράς οχημάτων του Π αραρτήματος που έ¬ 
χουν διαχειρισθεί οι υπεύθυνοι κατά λιμένα ναυτικοί πράκτορες 
και αφορούν συγκεκριμένο πλοίο-δρομολόγιο. 

3. Τα εισιτήρια επιβατών και οι αποδείξεις μεταφοράς οχημά¬ 
των είναι έγκυρα μόνο όταν έχουν εκδοθεί μέσω του 
Η.Σ.Κ.Θ.Ε.Ε.Α., φέρουν υποχρεωτικά κωδικό του συστήματος 
μοναδικό για συγκεκριμένο σκέλος του δρομολογίου του πλοί¬ 
ου και αναγραφή όλωντωνστοιχείωνπουπροβλέπονται απάτην 
ισχύουσα νομοθεσία. 

4. Σε λιμένες με ιδιαίτερα μικρή επιβατική κίνηση μπορούν οι 
ναυτικοί πράκτορες, ύστερα από απόφαση του Υπουργού Ε¬ 
μπορικής Ναυτιλίας, να εξαιρούνται από την υποχρέωση σύνδε¬ 
σης με το σύστημα. 

5. Οι υπεύθυνοι ναυτικοί πράκτορες υποβάλλουν στη Λιμενική 
Αρχή, εντός οκτώ (8) ωρών από τον απόπλου του πλοίου από το λι- 
μέναπου βρίσκεται η έδρα τους, ενυπόγραφη και σφραγισμένη με 
την σφραγίδα τους συγκεντρωτική μηχανογραφική κατάσταση σε 
τέσσερα (4) αντίγραφα με τον αριθμό των εκδοθέντων {με ανάλυ¬ 
ση τυχόν εκδοθέντων ομαδικών) εισιτηρίων, κατά θέσεις, λιμένες 
προορισμού και κατηγορίες εκπτώσεων, καθώς επίσης μηχανο¬ 
γραφική κατάσταση εκδοθεισών αποδείξεων μεταφοράς οχημά¬ 
των κατά λιμένες προορισμού και κατηγορίες οχημάτων. 

6. Η οριζόμενη στην προηγούμενη παράγραφο προθεσμία 
των οκτώ (8} ωρών από της 1 ΟΚΤΩΒΡΙΟΥ 1997 περιορίζεται σε 
μία (1) ώρα. 

Άρθρο 3 

Πρόσβαση αε πληροφορίες του ηλεκτρονικού συστήματος 
κράτησης θέσεων και έκδοσης εισιτηρίων επιβατών και αποδεί¬ 
ξεων μεταφοράς οχημάτων (Η.Σ.Κ.Θ.Ε.Ε.Α.) 

1. Οι εφοπλιστές ή πλοιοκτήτες παρέχουν στο Υπουργείο Ε¬ 
μπορικής Ναυτιλίας (ΥΕΝ) κάθε διευκόλυνση για την άμεση σύν¬ 
δεσή του μετο Η.Σ.Κ.Θ.Ε.Ε.Α. καιτην πρόσβασή του στα στοιχεία 
του παραρτήματος για όλα τα εκτελούμενα και εκτελεσθέντα 
δρομολόγια για κάθε πλοίο και λιμένα προσέγγισης. Το 
Η.Σ.Κ.Θ.Ε.Ε.Α. τηρεί ιστορικά αρχεία εκδοθέντων εισπηρίων και 

αποδείξεων μεταφοράς οχημάτων για άλατα δρομολόγια. Τα αρ¬ 
χεία αυτά διατηρούνται στο Η.Σ.Κ.Θ.Ε.Ε.Α. για ένα (1) έτος του¬ 
λάχιστον, στη συνέχεια φυλάσαονταιοε κατάλληλα μαγνητικάμέ- 
σα για πέντε (5) έτη τουλάχιστον και είναι στη διάθεση του ΥΕΝ, ό¬ 
ταν ζητηθούν. 

2. Οιεφοπλιστές η πλοιοκτήτες διαβιβάζουν ηλεκτρονικά, στο 

ΥΕΝ εντός δώδεκα (12) ωρών, το αργότερον, από τον απόπλου 
του πλοίου από κάθε λιμένα προσέγγισης, αρχείο με τη δομή και 
τα στοιχεία που περιγράφονται στο Παράρτημα για άλατα εισι¬ 
τήρια επιβατών και τις αποδείξεις μεταφοράς οχημάτων που εκ- 
δόθηκαν. Σε περίπτωση αδυναμίας διαβίβασης πληρών στοιχεί¬ 
ων, λόγω ελλιπούς ενημέρωσης των αρχείων τους οφειλόμενης 
σε ενδεχόμενη βλάβη του Η.Σ.Κ.Θ.Ε.Ε.Α., διαβιβάζονται τα δια¬ 
θέσιμα στοιχεία και ενημερώνεται σχετικά το ΥΕΝ τηλεομοιοτυ- 
πικά (ΡΑΧ) περί του γεγονότος αυτού καθώς και του προβλεπό- 
μενου χρόνου αποκατάστασης της βλάβης εντός της ίδιας χρο¬ 
νικής προθεσμίας των δώδεκα (12) ωρών, το αργότερον, από 
τον απόπλου του πλοίου. Τα πλήρη στοιχεία του αντίστοιχου 
δρομολογίου, διαβιβάζονται αμέσως μετά την αποκατάσταση 
της βλάβης. 

ΚΕΦΑΛΑΙΟ Β 

ΠΡΟΔΙΑΓΡΑΦΕΣ ΤΟΥ ΗΛΕΚΤΡΟΝΙΚΟΥ ΣΥΣΤΗΜΑΤΟΣ ΚΡΑ¬ 
ΤΗΣΗΣ ΘΕΣΕΩΝ ΚΑΙ ΕΚΔΟΣΗΣ ΕΙΣΙΤΗΡΙΩΝ 
ΕΠΙΒΑΤΩΝ ΚΑΙ ΑΠΟΔΕΙΞΕΩΝ ΜΕΤΑΦΟΡΑΣ 
ΟΧΗΜΑΤΩΝ (Η.Σ.Κ.Θ.Ε.Ε.Α.) 

Άρθρο 4 

Προαπαιτούμενατου Η.Σ.Κ.Θ.Ε.Ε.Α. 

1. Οι προδιαγραφές λειτουργίας του Η.Σ.Κ.Θ.Ε.Ε .Α. είναι οι ε- 

^α) Μέσω κατάλληλων διατάξεων (σύστημα αδιάλειπτης παρο¬ 
χής τάσης, γεννήτριες, δεύτερο πανομοιότυπο σύστημα κ.λπ.) 
διασφαλίζεται η συνεχής λειτουργία του. 

β) Η σύνθεση του εξοπλισμού του εξασφαλίζει αποδεκτούς 
χρόνους απόκρισης σε κάθε φάση της λειτουργίας του. . 

γ) Πλαισιώνεται από σύστημα διαχείρισης δικτύου για να ελα¬ 
χιστοποιούνται οι αρνητικές επιπτώσεις εξωγενών παραγόντων 
στη λειτουργία του. 

δ) Διασφαλίζει την προστασία των δεδομένων από τυχαία ή 
σκόπιμη καταστροφή ή και απώλεια καθώς και από μη εξουσιο¬ 
δοτημένες προσβάσεις ή και αλλοιώσεις. 

2. Εναλλακτικές μέθοδοι διαχείρισης κρατήσεων και έκδοσης 
εισιτηρίων επιβατών και αποδείξεων μεταφοράς οχημάτων που 
θα ενεργοποιούνται προσωρινά, όταν ανυπέρβλητοι εξωτερικοί 
παράγοντες το επιβάλλουν (πτώση γραμμής επικοινωνίας, 
κ.λπ.), διασφαλίζουντηνασφαλή ολοκλήρωσηδοσοληψιώνπου 
ενδεχόμενα διεκόπησαν και τη συνέχιση των διαδικασιών ασφα¬ 
λούς κράτησης θέσεων και έκδοσης εισιτηρίων επιβατών και α¬ 
ποδείξεων μεταφοράς οχημάτων. Με την αποκατάσταση της 
λειτουργίας το Η.Σ.Κ.Θ.Ε.ΕΑ. ενημερώνεται άμεσο για τυχόν 
δοσοληψ ίες που πραγματοποιήθηκαν προσωρινά με εναλλακτι¬ 
κές μεθόδους. 

Άρθρο 5 

Πληροφοριακά στοιχεία του Η.Σ.Κ.Θ.Ε.Ε.Α. 

Το Η.Σ.Κ.Θ.Ε.Ε.Α. πρέπει να περιέχει τουλάχιστον τα εξής 
στοιχεία: 

1. Δρομολόγια-Ναυλολόγια 

α) Στοιχεία που αφορούν σε γραμμές και δρομολόγια, όπως 
αυτά καθορίζονται από τις αρμόδιες Αρχές. 

β) Στοιχεία που αφορούν τα ναυλολόγια και τις ειδικές κατη¬ 
γορίες εκπτώσεων. 

γ) Στοιχεία που αφορούν ειδικά τέλη και επιβαρύνσεις που ι¬ 
σχύουν ανά δρομολόγιο (Παραμετρικός ορισμός ΦΠΑ και κρα¬ 
τήσεων υπέρ τρίτων). 

δ) Κατανομή στους υπεύθυνους ναυτικούς πράκτορες προ¬ 
σέγγισης του πλοίου, του αριθμού οχημάτων κατά κατηγορία 
και του αριθμού επιβατών κατά θέσεις, ημερησίων και νυχτερι¬ 
νών πλόων, χειμερινής και θερινής περιόδου σύμφωνα με την ι- 
σχύουσα Νομοθεσία. 

ε) Παρουσίαση της κατάστασης των κρατήσεων καιτωνεκδο- 


θέντων εισιτηρίων επιβατών και αποδείξεων μεταφοράς οχημά¬ 
των για κάθε πλοίο και λιμένα προσέγγισης. 

2. Ναυτιλιακές εταιρείες 

α) Γενική περιγραφή της εταιρείας (επωνυμία, νομική μορφή, 
στοιχεία έδρας, Α.Φ.Μ.). 

β) Περιγραφή των κατά λιμένα υπευθύνων ναυτικών πρακτό¬ 
ρων. 

γ) Περιγραφή όλων των προσώπων (υποπράκτορες) που α¬ 
σκούν νόμιμαπρακτορεία και διαθέτουν στο κοινό εισιτήρια επι¬ 
βατών και αποδείξεις μεταφοράς οχημάτων, 
δ) Διαχείριση των δρομολογίων. 

ε) Διαχείριση του τύπου εισιτηρίου που χρησιμοποιείται σύμ¬ 
φωνα με τις ισχύουσες διατάξεις. 

στ) Πλήρης περιγραφή κάθε πλοίου της εταιρείας τόσο των 
γενικών του στοιχείων (όνομα, αριθμός νηολογίου, στοιχεία 
Πρωτοκόλλου Γενικής Επιθεώρησης ή Πιστοποιητικό Ασφαλεί¬ 
ας κ.λπ.) όσο καιτων υπηρεσιών πουπροσφέρονται σε αυτό (θέ¬ 
σεις και θαλαμίσκοι, όπως διακρίνονται σύμφωνα με την ισχύ- 
ουσα νομοθεσία και αριθμός αυτών, κατηγορίες - τύποι οχημά¬ 
των και αριθμός κ.λπ.). 

3. Επιβάτες-Οχήματα 

α) Στοιχεία επιβάτη: Το σύστημα έχει τη δυνατότητα μελλο¬ 
ντικής τήρηση ς του ονοματεπωνύμου του επιβάτη καθώς και άλ¬ 
λων στοιχείων αυτού όπως φύλο, κατηγορία ως προς την ηλικία 
(ενήλικας-παιδί-βρέφος), και στοιχείων που τυχόν δηλώνονται 
από τον επιβάτη (άτομο με ειδικές ανάγκες, συνοδός βρέφους 
ηλικίας μέχρι δώδεκα μηνών, φροντίδες που πρέπει να παρα¬ 
σχεθούν στον επιβάτη σε επείγουσες καταστάσεις κ.λπ.). 

β) Στοιχεία δρομολογίου: ημερομηνία και ώρα αναχώρησης, 
λιμένες προορισμού, όνομα πλοίου, 
γ) Στοιχεία θέσης και ενδιαίτησης. 

δ) Στοιχεία οχημάτων: κατηγορία, τύπος (εργοστάσιο κατα¬ 
σκευής). διαστάσεις, αριθ. κυκλοφορίας, 
ε) Ειδικό καθεστώς εκπτώσεων. 

Άρθρο 6 

Κράτηση θέσεων 

Το Η.Σ.Κ.Θ.Ε.Ε.Α. ικανοποιεί τις ακόλουθες, τουλάχιστον, απαι¬ 
τήσεις ως προς τη διαδικασία κράτησης θέσεων: 

1. Επιλογή θέσης, θαλαμίσκου, κλίνης ανάλογα με τον επιβά¬ 
τη (φύλο, ειδικά χαρακτηριστικά κ.λπ.), για συγκεκριμένο δρο¬ 
μολόγιο και συγκεκριμένο πλοίο. Ο επιβάτης θα πρέπει να έχει 
τη δυνατότητα να επιλέγει ελεύθερα και επακριβώς το είδος της 
θέσης και θαλαμίσκου που επιθυμεί, στα πλαίσια της διαθεσιμό- 
τηταςτου συγκεκριμένου πλοίου για συγκεκριμένο δρομολόγιο. 

2. Κράτηση με προθεσμία για οριστικοποίηση. 

3. Κράτηση με επιστροφή. 

4. Τροποποίηση της κράτησης. 

5. Ακύρωση της κράτησης. 

6. Αυτόματος υπολογισμός του ναύλου, αναλυτικού και συνο¬ 
λικού, για κάθε κράτηση που πραγματοποιείται. 

7. Τήρηση και διαχείριση καταστάσεων αναμονής επιβατών 
και οχημάτων. 

8. Έκδοση καταστάσεων κρατή σεων θέσεων και θαλαμίσκου. 

9. Έκδοση καταστάσεων κρατήσεων για οχήματα. 

ΙΟ.Έκδοση καταστάσεων διαθέσιμων θέσεων επιβατών και ο¬ 
χημάτων. 

Άρθρο 7 

Έκδοση-εκτύπωση εισιτηρίων επιβατών και 
αποδείξεων μεταφοράς οχημάτων 

1. Το Η.Σ.Κ.Θ.Ε.Ε.Α. διαχειρίζεται μία αποθήκη αριθμημένων 
εισιτηρίων επιβατών και αποδείξεων μεταφοράς οχημάτων από 
την οποία αυτά εκδίδονται ή εκτυπώνονται σύμφωνα με την ι- 
σχύουσα νομοθεσία. 

2. Τα εισιτήρια επιβατών και οι αποδείξεις μεταφοράς οχημά¬ 
των περιλαμβάνουν όλα τα στοιχεία που απαιτούνται από την ι- 
σχύουσα νομοθεσία. Με λογικούς ελέγχους θα πρέπει να δια¬ 
σφαλίζεται η πληρότητα και ορθότητα των στοιχείων που εκτυ- 
ποτνονται επ’ αυτών. 

3. Το Η.Σ.Κ.Θ.Ε.Ε.Α ικανοποιεί τις ακόλουθες, τουλάχιστον, 
απαιτήσεις ως την προς έκδοση - εκτύπωση εισιτηρίων επιβα¬ 
τών και αποδείξεων μεταφοράς οχημάτων: 

α) Υποστήριξης χειρογράφων εισιτηρίων. 

β) Εξασφάλισης ασφαλούς έκδοσης-εκτύπωσης από σημεία 
άμεσα συνδεδεμένα με το σύστημα. 

γ) Εξασφάλισης ασφαλούς έκδοσης από σημεία μη άμεσα 
συνδεδεμένα με το σύστημα. 

δ) Ακύρωσης των εκδοθέντων εισιτηρίων επιβατών και απο¬ 
δείξεων μεταφοράς οχημάτων σύμφωνα με την ισχύουσα Νο¬ 
μοθεσία. 

ε) Παρακολούθησης και ελέγχου ανά υπεύθυνο κατά λιμένα 
πράκτορα των εκδοθέντων εισιτηρίων επιβατών και αποδείξεων 
μεταφοράς οχημάτων. 

στ) Παρακολούθησης και ελέγχου ανά υπεύθυνο κατά λιμένα 
πράκτορα των εισιτηρίων επιβατών και αποδείξεων μεταφοράς 
οχημάτων που ακυρώνονται. 

Αρθρο 8 

Επέκταση συστήματος για έλεγχο επιβιβάσεων/αποβιβάσε- 
ων 

Το Η.Σ.Κ.Θ.Ε.Ε.Α. πρέπει να έχει τη δυνατότητα μελλοντικής 
ενσωμάτωσης συστήματος ελέγχου επιβιβάσεων/αποβιβάσεων 
(ΟΗΕΟΚ-ΙΝ, ΟΗΕΟΚΟυΤ). 

ΚΕΦΑΛΑΙΟ Γ 
ΛΟΙΠΕΣ ΔΙΑΤΑΞΕΙΣ 
Άρθρο 9 

Έλεγχος συστήματος 

1. Τοπροβλεπόμενο από τις διατάξεις του παρόντος σύστημα 
(Η.Σ.Κ.Θ.Ε.Ε.Α.) ελέγχεται από ειδικές επιτροπές, διετούς θη¬ 
τείας, που ορίζονται από τον Υπουργό Εμπορικής Ναυτιλίας. 

2. Για τη διενέργεια των κατά τα ανωτέρω ελέγχων οι υπόχρεοι 
πλοιοκτήτες ή εφοπλιστές, εφόσον προσκληθούν εγγράφως από 
την αρμόδια αρχή, υποβάλλουν εντός της οριζόμενης κάθε φορά 
προθεσμίας η οποία σε κάθε περίπτωση δεν μπορεί να είναι μι¬ 
κρότερη των δέκα πέντε (15) εργασίμων ημερών, αναλυτικά στοι¬ 
χεία του Η.Σ.Κ.Θ.Ε.Ε.Α. με υπόμνημα των διαδικασιών που έχουν 
υιοθετήσει, καθώς και οποιοδήποτε άλλο στοιχείο ήθελε ζητηθεί 
και έχειαχέση με την εφαρμογή του παρόντος Διατάγματος. 

3. Εφόσον από τους διενεργούμενους ελέγχους διαπιστώνο¬ 
νται ελλείψεις ή αντικανονικότητες, οι πλοιοκτήτες ή εφοπλι¬ 
στές είναι υποχρεωμένοι να τις αποκαθιστούν εντός της τασσό¬ 
μενης κάθε φορά προθεσμίας. 

4. Τυχόν υποβαλλόμενες αιτήσεις εξαίρεσης, κατ' εφαρμογή 
των οριζόμενων στην παράγραφο 4 του άρθρου 2, εξετάζονται 
απότις κατά την παράγραφο 1 του παρόντος άρθρου επιτροπές 
οι οποίες εισηγούνται στον Υπουργό Εμπορικής Ναυτιλίας για 
την έκδοση ή όχι της απαιτούμενης απόφασης. 


Άρθρο 10 
Ειδικές διατάξεις 

1. Απαγορεύεται η έκδοση εισιτηρίων επιβατών και αποδείξε¬ 
ων μεταφοράς οχημάτων επί (εντός) των δρομολογημένων επι¬ 
βατηγών πλοίων. 

2. Κατ’εξαίρεση επιτρέπεται η έκδοση συμπληρωματικού εισι¬ 
τηρίου επιβάτη ή απόδειξης μεταφοράς οχήματος με αναφορά 
στο αρχικό εισιτήριο ή απόδειξη μεταφοράς λόγω αλλαγής θέ¬ 
σης κατά τη διάρκεια το υπλού ή λόγω δήλωσης ανακριβών στοι¬ 
χείων κατά την έκδοση του αρχικού εισιτηρίου ή αποδείξεως με¬ 
ταφοράς. Στην περίπτωση αυτή ενημερώνεται το 
Η.Σ.Κ.Θ.Ε.Ε.Α. και με ευθύνη του πλοιάρχου ή του ορισθέντος 
απ'αυτόν Οικονομικού Αξιωματικού ή Λιμενική Αρχή αποβίβα¬ 
σης του επιβάτη ή εκφόρτωσηςτου οχήματος αντίστοιχα. 

Άρθρο 11 
Αλλες Διατάξεις 

Η παράγραφος 2του άρθρου 2 του π.δ. 229/95 (ΦΕΚ 130 Α) α¬ 
ντικαθίσταται ως εξής: 

''2.Η χορήγηση της άδειας επιτρέπεται, μετά από απόφαση 
του Υπουργού Εμπορικής Ναυτιλίας καιχωρίςτη συνδρομή των 
προϋποθέσεων των υποπαραγράφων γ,ε και στ της προηγού¬ 
μενης παραγράφου προκειμένου για μικρούς επαρχιακούς λι¬ 
μένες στους οποίους δεν είναι ευχερής η εφαρμογή των διατά¬ 
ξεων αυτών λόγω μηπροσφοράς υποψηφίων πρακτόρων που έ¬ 
χουν τα απαραίτητα προσόντα". 

Αρθρο 12 

Καταργούμενες διατάξεις 

Από την έναρξη ισχύος του παρόντος καταργείται η παρ. 2 του 
άρθρου 1 του π.δ. 427/95 (ΦΕΚ245 Α), όπως αντικαταστάθηκε 
από το π.δ. 118/96 (ΦΕΚ 87 Α) . 

Αρθρο 13 

Κυρώσεις 

Στους παραβάτες του παρόντος επιβάλλονται οι ποινές που 
προβλέπονται απότο άρθρο 180 του Ν.Δ. 1β7,'7'3 (ΦΕΚ 261 Α) ό¬ 
πως αντικαταστάθηκε από το άρθρο Δωδέκατο του Ν. 2372/96 
(ΦΕΚ 29 Α). 

Αρθρο 14 

Προσαρτάται και αποτελεί αναπόσπαστο μέρος του παρό¬ 
ντος Διατάγματος το ακόλουθο παράρτημα. 

ΠΑΡΑΡΤΗΜΑ 

ΚΑΘΟΡΙΣΜΟΣΣΤΟΙΧΕΙΩΝ ΠΟΥ ΑΝΑΚΟΙΝΩΝΟΝΤΑΙ ΓΓΟΥΕΝ 
ΓΙΑ ΚΑΘΕ ΤΑΞΙΔΙ ΚΑΙ ΠΕΡΙΓΡΑΦΗ ΜΙΑΣ ΚΑΤΑΧΩΡΙΣΗΣ. (Τα 
στοιχεία πρέπει να είναι κωδικοποιημένα σύμφωνα μετοπρότυ- 
πο ΕΛΟΤ 928. Ολα τα πεδία είναι αλφαριθμητικά σταθερού μή¬ 
κους) 


ΑΡΧΕΙΟ ΕΙΣΙΤΗΡΙΩΝ ΕΠΙΒΑΤΩΝ 


Α/Α 

ΗΕΑΟΕΒ 




1. 

ΚΩΔΙΚΟΣ ΕΤΑΙΡΕΙΑΣ 




2. 

ΚΩΔΙΚΟΣ ΠΛΟΙΟΥ 




3. 

ΚΩΔΙΚΟΣ ΔΡΟΜΟΛΟΓΙΟΥ 

ΘΑ ΑΝΑΚΟΙΝΩΘΟΥΝ 


4. 

ΚΩΔΙΚΟΣ ΛΙΜΕΝΑ ΑΠΟΠΛΟΥ (ΑΠΟ) 



5. 

ΩΡΑ ΔΡΟΜΟΛΟΓΙΟΥ 


ΩΩΛΛ (24ωρη βάση) 


6. 

ΗΜΕΡΟΜΗΝΙΑ ΕΚΤΕΛΕΣΗΣ 




ΔΡΟΜΟΛΟΓΙΟΥ 


ΗΗΜΜΕΕΕΕ 


7. 

ΑΚΥΡΩΣΗ Η ΟΧΙ ΔΡΟΜΟΛΟΓΙΟΥ 

1 = ΝΑ! 2 = ΟΧΙ 


Α/Α 

ΥΠΟΧΡ. 

ΜΗΚΟΣ 

ΚΩΔΙΚΟΠΟΙΗΣΗ 

ΠΑΡΑΤΗΡΗΣΕΙΣ 

1 . 

ΝΑΙ 

10 


ΚΩΔΙΚΟΣ ΕΙΣΙΤΗΡΙΟΥ 

2. 

ΝΑ! 

10 


ΚΩΔΙΚΟΣ ΚΡΑΤΗΣΗΣ 

3. 

ΝΑΙ 

1 

1 = ΝΑΙ 2 = ΟΧΙ 

ΟΜΑΔΙΚΟ ΕΙΣΙΤΗΡΙΟ 

4. 

ΝΑΙ 

1 

1 = ΝΑΙ 2 = ΟΧΙ 

ΑΚΥΡΩΣΗ Η ΜΗ ΤΟΥ 





ΕΙΣΙΤΗΡΙΟΥ 

5. 

ΝΑΙ 

8 

ΗΗΜΜΕΕΕΕ 

ΗΜΕΡΟΜΗΝΙΑ 





ΕΚΔΟΣΗΣ 

6. 

ΝΑ! 

4 

ΘΑ ΑΝΑΚΟΙΝΩΘΕΙ 

ΚΩΔΙΚΟΣ ΛΙΜΕΝΑ 





ΠΡΟΟΡΙΣΜΟΥ (ΠΡΟΣ) 

7. 

ΟΧΙ 

20 


ΟΝΟΜΑΤΕΠΩΝΥΜΟ 

ΕΦΗΜΕΡΙΣΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟ) 


8. ΟΧΙ 1 

9. ΝΑΙ 1 


10. 

ΟΧΙ 

1 

11. 

ΝΑΙ 

5 

12, 

ΝΑΙ 

3 

13. 

ΝΑΙ 

8 

14. 

ΟΧΙ 

100 


1=ΑΡΡΕΝ 
2 = ΘΥΛΗ 

1 = Διακ.με κλίνη κατ.Α 

2 = Διακ.με κλίνη κατ. ΑΒ 

3 = Διακ.με κλίνη κατ. Β 

4 = Διακ.χωρίς κλίνη 

5 = Οικονομική με κλίνη 

6 = Οικον. χωρίς κλίνη 
1 - ΕΝΗΛΙΚΑΣ 

2.—ΠΑΙΔΙ 
3 = ΒΡΕΦΟΣ 


ΕΠΙΒΑΤΗ 

ΦΥΛΟ 

ΘΕΣΗ 


ΚΑΤΗΓΟΡΙΑ ΕΠΙΒΑΤΗ 
ΩΣ ΠΡΟΣ ΤΗΝ ΗΛΙΚΙΑ 

ΚΑΘΑΡΟΣ ΝΑΥΛΟΣ ΕΙΣΙΤΗΡΙΟΥ 
ΠΟΣΟΣΤΟ ΕΚΠΤΩΣΗΣ ΕΙΣΙΤΗΡΙΟΥ 
ΑΡΙΘΜΟΣ ΜΗΤΡΩΟΥ ΠΡΑΚΤΟΡΑ 
ΠΑΡΑΤΗΡΗΣΕΙΣ ΠΟΥ ΔΗΛΩΝΕΙ 
0 ΕΠΙΒΑΤΗΣ (π.χάτομο με ειδικές 
ανάγκες) Ο ΕΠΙΒΑΤΗΣ ΥΠΟΧΡΕΟΥΤΑ 
ΝΑ ΔΗΛΩΣΕΙ ΑΝ ΣΥΝΟΔΕΥΕΙ ΒΡΕΦΟΣ 
ΗΛΙΚΙΑΣ ΜΕΧΡΙΣ1 ΕΤΟΥΣ 


ΠΑΡΑΤΗΡΗΣΗ 

Τα ομαδικά εισιτήρια θα πρέπει να εμφανίζονται αναλυμένα με ξεχωριστές εγγραφές κατά άτομο. 

ΑΡΧΕΙΟ ΑΠΟΔΕΙΞΕΩΝ ΜΕΤΑΦΟΡΑΣ ΟΧΗΜΑΤΩΝ 


Α/Α 

ΗΕΑΘΕΠ 


1. ΚΩΔΙΚΟΣ ΕΤΑΙΡΕΙΑΣ 

2. 

ΚΩΔΙΚΟΣ ΠΛΟΙΟΥ 



3. 

ΚΩΔΙΚΟΣ ΔΡΟΜΟΛΟΓΙΟΥ 

0Α ΑΝΑΚΟΙΝΩΘΟΥΝ 


4. 

ΚΩΔΙΚΟΣ ΛΙΜΕΝΑ ΑΠΟΠΛΟΥ (ΑΠΟ) 



5. 

ΩΡΑ ΔΡΟΜΟΛΟΓΙΟΥ 

ΩΩΛΛ {24ώρη βάση) 


6. 

ΗΜΕΡΟΜΗΝΙΑ ΕΚΤΕΛΕΣΗΣ ΔΡΟΜΟΛΟΓΙΟΥ ΗΗΜΜΕΕΕΕ 


7. 

ΑΚΥΡΩΣΗ Η ΟΧΙ ΔΡΟΜΟΛΟΓΙΟΥ 

1 = ΝΑΙ 2 = ΟΧΙ 


Α/Α 

ΥΠΟΧΡ. 

ΜΗΚΟΣ 

ΚΩΔΙΚΟΠΟΙΗΣΗ 

ΠΑΡΑΤΗΡΗΣΕΙΣ 

1. 

ΝΑΙ 

10 


ΚΩΔΙΚΟΣ ΑΠΟΔΕΙΞΗΣ 

ΜΕΤΑΦΟΡΑΣ ΟΧΗΜΑΤΟΣ 

2. 

ΝΑΙ 

10 


ΚΩΔΙΚΟΣ ΚΡΑΤΗΣΗΣ 

3. 

ΝΑΙ 

1 

1 = ΝΑΙ 

ΑΚΥΡΩΣΗ Η ΜΗ ΤΗΣ 

ΑΠΟΔΕΙΞΗΣ ΜΕΤΑΦΟΡΑΣ ΟΧΗΜΑΤ. 

4, 

ΝΑΙ 

8 

ΗΗΜΜΕΕΕΕ 

ΗΜΕΡΟΜΗΝΙΑ ΕΚΔΟΣΗΣ 

5. 

ΝΑΙ 

4 

ΘΑ ΑΝΑΚΟΙΝΩΘΕΙ 

ΚΩΔ. ΛΙΜΕΝΑ ΠΡΟΟΡΙΣΜΟΥ (ΠΡΟΣ) 

6. 

ΝΑΙ 

10 


ΑΡΙΘΜΟΣ ΚΥΚΛΟΦΟΡΙΑΣ 

7. 

ΝΑΙ 

2 

1 = ΦΟΡΤΗΓΑ ΜΕΓΑΛΑ 

2 = ΦΟΡΤΗΓΑ ΜΙΚΡΑ 

3 = ΜΙΚΡΑ ΟΧΗΜΑΤΑ 

4 = Ι.Χ. ΑΥΤΟΚΙΝΗΤΑ 
(χωρίς ρυμουλκούμενο) 

5 = Δ.Χ ΛΕΩΦΟΡΕΙΑ 

ΚΑΤΗΓΟΡΙΑ ΟΧΗΜΑΤΟΣ 

( 



χωρίς ρυμουλκούμενο) 

6 = Ι.Χ. ΑΥΤΟΚΙΝΗΤΑ 





(με ρυμουλκούμενο) 

7 = Δ.Χ. ΛΕΩΦΟΡΕΙΑ 





(με ρυμουλκούμενο) 

8 = ΔΙΚΥΚΛΑ - ΤΡΙΚΥΚΛΑ 


8. 

ΝΑΙ 

4 


ΜΗΚΟΣ ΟΧΗΜΑΤΟΣ ΣΕ ΕΚΑΤΟΣΤΑ 

9. 

ΝΑ! 

6 


ΚΑΘΑΡΟΣ ΝΑΥΛΟΣ ΑΠΟΔΕΙΞΗΣ 
ΜΕΤΑΦΟΡΑΣ ΟΧΗΜΑΤΟΣ 

10. 

ΝΑΙ 

3 


ΠΟΣΟΣΤΟ ΕΚΠΤΩΣΗΣ ΑΠΟΔΕΙΞΗΣ 
ΜΕΤΑΦΟΡΑΣ ΟΧΗΜΑΤΟΣ 

11 

ΝλλΪ 

8 


ΑΡΙΘΜΟΣ ΜΗΤΡΩΟΥ ΠΡΑΚΤΟΡΑ 


Άρθρο 15 
Έναρξη ισχύος 

Η ισχύς του παρόντος, εκτός αν άλλως ορίζεται στις επί μέρους διατάξεις του, αρχίζει δέκα (10) ημέρες από τη δημοσίευσή του 

στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση του παρόντος Διατάγματος. 

Αθήνα, 20 Μαΐου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


